**Comunicat de Presa ICR Paris**

**Lansarea cărții «Fabule Moderne» de Tatiana Ţibuleac**

Institutul Cultural Român din Paris și Asociația «Constellation Culture», au organizat pe data de 16 iunie 2015, la Paris, lansarea cărții «Fabule Moderne» de Tatiana Ţibuleac, un omagiu adus limbii române.

La eveniment au venit peste 100 de participanți, printre care personajele fabulelor, jurnaliști, artiști și oameni de cultură români şi francezi.

La lansare a fost prezent și Excelența Sa, ambasadorul Moldovei în Republica Franceză, Oleg SEREBRIAN, care a subliniat în cuvîntul de deschidere a evenimentului: **“Sînt mîndru de concetățenii mei stabiliți în Franța, de majoritatea dintre ei. Comunitatea românilor moldoveni din Franța este formată din oameni care s-au afirmat aici și prin tot ce realizează promovează imaginea pozitivă a țăriilor de origine”.**

**”Cînd am citit prima fabulă, despre România, mi-o amintesc și acum, mi-a provocat o avalanșă de emoții puternice. Și atunci mi-am zis că este momentul să creez un alt proiect. Am avut emoții foarte mari. Le mai trăiesc și acum. Frumosul nu se pierde. El trăiește în noi, chiar dacă: «Ştiu că România este mai mare. Ştiu că are şi …i, şi…. şi de toate, cum spune unul dintre personajele Fabulelor, dar această Marie este însă din România mea». E și Romania mea”**, a afirmat co-organizatorul proiectului, Liliana ROȘCA.

Silviu POPESCU, în calitate de reprezentant al Institutului Cultural Român din Paris, a menționat, la rîndul său, importanța pe care Institutul a acordat-o lansării acestui volum, pe care îl consideră un omagiu firesc şi necesar, adus unor texte tipărite în limba româna, despre vorbitori ai limbii române, despre oameni din diaspora românească, care s-au afirmat şi au reușit foarte departe de patria lor.

**”Un eveniment fabulos într-un loc mitic, cu invitați fantastici și muzică de legendă. O istorie de succes, combinată cu o recepție călduroasă, sesiune de dedicații și foto, muzică, discuții și voie bună. Morala: succesul încununează fabula”**, a spus Ion CIOBANU, preşedintele Asociaţiei „Pro-diaspora” din Paris.

Evenimentul s-a încheiat cu o un recital de muzică folk, susținut de trupa «Condorii Negri», urmat de o sesiune de autografe, oferite de autoare.